ফলে আগামী দিনগুলো হবে আরো অসহনীয় এবং পরিশেষে বিশ্ব মহাদুর্যোগে পতিত হবে। উষ্ণতার তথ্যগুলো অবিশ্বাস্য দাবি করেছেন অনেকেই। অথচ এগুলো বাস্তব এবং প্রতিদিন বিজ্ঞানী এবং বিভিন্ন সংস্থাগুলো পরিমাপ করছে। যেমন উন্নত জাপানেই এই ‘হিট স্ট্রোকে’ মারা গেছে ৮০ জন এবং হাসপাতালে ভর্তি হয়েছে ৩০ হাজার এবং এ সংখ্যা প্রতিদিন বাড়ছে। বাংলাদেশসহ এই উষ্ণবলয়ের গরিব দেশগুলোর কোনো সঠিক তথ্য পাওয়া না গেলেও, অবস্থার ভয়াবহতা শুধু কল্পনা করা যায়। আফ্রিকার ওয়ারাগলায় তাপমাত্রা ওঠে ১২৪ ডিগ্রি ফারেনহাইট। উত্তর মেরুর সবচেয়ে কাছের আবহাওয়া কেন্দ্র গ্রিনল্যান্ডের কেপ মরিস জেছাপ বলেছে, ‘এখন এখানের (গ্রিনল্যান্ডের) তাপমাত্রা কখনো কখনো লন্ডন এবং জুরিখের চেয়ে বেশি। এ দু’টি শহর উত্তর মেরু থেকে হাজার মাইল দক্ষিনে। যেমন এ শীতে উত্তর মেরুর উত্তাপ ছিল ৬.১ ডিগ্রি সেলসিয়াস।